Steve Ditko

Stephen J. «Steve» Ditko (født 2. november 1927 i Johnstown i Pennsylvania, død rundt 29. juni 2018) var en amerikansk tegneserietegner og -forfatter. Han er best kjent for superheltseriene Spider-Man og Doctor Strange, som han skapte sammen med Stan Lee for Marvel Comics på 1960-tallet. 

I 1966 sluttet Ditko å jobbe for Marvel etter diverse uoverensstemmelser med Stan Lee. Han ønsket mer kreativ frihet, og fant dette hos forlaget Charlton. Der oppdaterte han den gamle superhelten Blue Beetle, og skapte nye serier som Captain Atom og The Question. I The Question og spesielt Mr. A, som han tegnet for Wally Woods selvpubliserte hefte «Witzend», lot Ditko sin inspirasjon fra Ayn Rands filosofi skinne gjennom. 

Ditko har skapt en rekke andre serier, som Shade, the Changing Man, The Creeper, Static, Avenging World, Missing Man og The Mocker.

Ditko nektet siden 1960-tallet å la seg intervjue eller fotografere.

 Referanser 

 Eksterne lenker 


Kategori:Tegneserieskapere fra USA
Kategori:Marvel Comics
Kategori:Personer fra Johnstown i Pennsylvania
Kategori:Alumni fra School of Visual Arts